《闻孙大二女皆殇书此慰之并促入都》
清代·洪亮吉

朝不见尔，暮不见尔。不能得尔书，使我烦忧不能止。

朝知尔，枕一书。暮知尔，入酒垆。鸦飞鹊翻门索逋，盘盘广文居。

今岁殇两女，陨一奴。缢魄复跳梁，掷此巨绠粗。赫然三重门，常有十幅符，长人鬼伯利弱徒。

其余精魄强，睥睨孰敢如？阳春倏然回，阴煞尽扫除。

丈人康强大母扶，行见妇归而将雏。尔既久失，偶又苦贫，曷不远游负粟以奉亲？

长安辈流中，近复无尔比。吾当属王三，为尔戒行李。

作者简介：洪亮吉（1746～1809）清代经学家、文学家。初名莲，又名礼吉，字君直，一字稚存，号北江，晚号更生居士。阳湖（今江苏常州）人，籍贯安徽歙县。乾隆五十五年科举榜眼，授编修。嘉庆四年，上书军机王大臣言事，极论时弊，免死戍伊犁。次年诏以“罪亮吉后，言事者日少”，释还。居家十年而卒。文工骈体，与孔广森并肩，学术长于舆地。洪亮吉论人口增长过速之害，实为近代人口学说之先驱。